Kobaška kapetanija
Kobaška kapetanija je bila kapetanija u sastavu Bosanskog pašaluka na teritoriji manjih dijelova Banjolučkog i Jajačkog kadiluka sa sjedištem u Bosanskom Kobašu na desnoj obali Save, a za vrijeme Austrijske vladavine (1718–1739) u Kotorgradu (naselje Kotor današnjeg Kotor-Varoši). Osnovana je poslije Karlovačkog mira, a prije 1716. godine, kada je izbio Austrijsko-turski rat, i spominje se prvi put 1723/24. godine (1136. po Hidžri). Kapetanija je obuhvaćala dva grada Kobaš i Kotor u kojima je držala i dizdare.